Na osnovu člana 74. Zakona o visokom obrazovanju (prečišćen tekst), („Službene novine Kantona Sarajevo, broj 42/13 i 13/15“), člana 24. i 25. Pravila studiranja za treći ciklus studija na Univerzitetu u Sarajevu, Odluke Vijeća Ekonomskog fakulteta od 08. juna 2017. godine, odluke Senata Univerziteta u Sarajevu (broj: 01-4526/17 od 27. 06. 2017. godine), i saglasnosti Ministarstva za obrazovanje, nauku i mlade Kantona Sarajevo (broj: 11-05-38-sl/75 od 18. 07. 2017. godine), Ekonomski fakultet u Sarajevu objavljuje

**K O N K U R S**

za upis devete generacije polaznika Doktorskog studija u okviru Bolonjskog modela (“3+2+3”)

Doktorski studij Ekonomskog fakulteta u Sarajevu razvijen je 2008. godine u okviru međunarodnog Tempus projekta u saradnji sa Ekonomskim fakultetom Univerziteta u Beču i Ekonomskim fakultetom Univerziteta u Ljubljani i predstavlja sastavni dio ECTS-baziranog curriculuma (“3+2+3”) koji je na Ekonomskom fakultetu u Sarajevu uveden od školske 2005/06 godine.

**I.**

Na PhD-program (akademski i istraživački orijentiran program) iz oblasti Menadžmenta/Biznisa ili Ekonomije, mogu se prijaviti kandidati sa završenim Master studijem prema Bolonjskom modelu, kao i završenim postdiplomskim (magistarskim) programom prema ranijem modelu studija i stečenim zvanjem magistra nauka iz oblasti Ekonomije / Menadžmenta / Poslovne ekonomije, uz uslov da imaju prosječnu ocjenu sa drugog ciklusa 8 (C) i više, ili ekvivalentnu vrijednost.

**II.**

Minimalan broj za koji će se organizirati studij je deset kandidata.

**III.**

Spisak potrebne dokumentacije za prijavu na konkurs:

1. Diploma – I ciklus studija/dodiplomski studij (ovjerena kopija)
2. Uvjerenje o položenim ispitima – I ciklus studija/dodiplomski studij (original)
3. Diploma – II ciklus studija/postdiplomski studij (ovjerena kopija)
4. Uvjerenje o položenim ispitima – II ciklus studija/postdiplomski studij (original)
5. Izvod iz matične knjige rođenih (ovjerena kopija)
6. Dvije preporuke (original)
7. Biografija sa bibliografijom
8. „Research statement“ – obrazloženje (200-500 riječi) o oblasti istraživanja kojom se kandidat želi baviti
9. Rješenje o nostrifikaciji diploma, ukoliko je kandidat stekao ranija zvanja van Bosne i Hercegovine – ovjerena kopija.

**IV.**

Rok za prijavu na konkurs je 30 dana od dana objavljivanja.

**V.**

Cijena studija: 21.000 KM, uključuje sve troškove (nastava, ispiti, odbrana).

Obrazac Prijave, kao i detaljnije informacije o Programu, mogu se naći na: <http://www.efsa.unsa.ba/ef/treci-ciklus>.